Mervyn Allister King

Mervyn Allister King, baron King av Lothbury, (født 30. mars 1948) er en britisk økonom. 

Han var fra 2003 til 2013 sentralbanksjef i Bank of England. Før dette var han visesentralbanksjef, en stilling han fikk i 1997, etter å ha jobbet i banken siden 1991.

King er utdannet ved King's College ved Cambridge og Harvard University. Han har også undervist både ved University of Cambridge og University of Birmingham. 

King ble i dronningens fødselsdagsliste for 2011 utnevnt til storkorsridder av Den britiske imperieordenen.Birthday Honours List 2011 , directgov.gov.uk, besøkt 11. juni 2011. Etter sin avgang som sentralbanksjef ble han gjort til life peer som baron King av Lothbury som ga medlemskap i overhuset. I april 2014 ble han utnevnt til ridder av Hosebåndsordenen.The London Gazette, nr. 60848, 24. april 2014, s. 8182. 

Han er gift med finske Barbara Melander.

 Referanser 

Kategori:Engelskmenn
Kategori:Personer tilknyttet Harvard
Kategori:Sentralbanksjefer
Kategori:Personer tilknyttet University of Cambridge
Kategori:Hosebåndsordenen
Kategori:Order of the British Empire (GBE)
Kategori:Britiske baroner og baronesser (ikke-arvelig)